Nuusbrief: Maart 2017 | PEN Afrikaans
Home » Nuus » Nuusbrief » Nuusbrief: Maart 2017
Ons Maart-nuusbrief skop af met 'n stukkie goeie nuus.
Die verhoor is in Februarie afgehandel en ons is verheug om aan te kondig dat dié joernalis weer op sy pos mag en sal wees. PEN Afrikaans is dankbaar vir die SABC se nugter optrede. Ons is ook bly dat ons kon bystand verleen. Msimang se woorde in 'n e-pos aan Izak de Vries was: "My family and I are eternally greatful to you and PEN Afrikaans."
Haidee Muller van RSG het klankopnames van 'n paar deelnemers se grootwordjare en hul liefde vir die skryfkuns gemaak, wat waardevolle konteks verskaf aan die skrywers se gedigte en verhale.
Bernard Odendaal, wat ook 'n bestuurslid van PEN Afrikaans is, het intussen bevestig dat die Skryfskool 'n vierde persoon kan borg. Ons is baie opgewonde hieroor. Die vierde persoon wat ons nou kan saamstuur, is Shirene Julies.
Vir nog mooi foto's van die naweek, klik hier.
Haidee Muller se interessante gesprek met Moryn Hanzen, een van die slypskooldeelnemers, is intussen op RSG uitgesaai. Luister hier hoe Moryn vir Haidee vertel van perskeboerdery en Karos, die Noord-Kaapse nedersetting 40 km buite Upington, waar sy vandaan kom en die plek waar sy al 24 jaar baie lekker woon in haar "gemmerkoekhuis". Haidee gesels ook met Moryn oor haar "woordvriendskap" met Francois Bloemhof en haar liefdesroman wat eersdaags gepubliseer word.
Luister ook hier na Haidee se hartverwarmende gesprek met Katriena Brekfis, 'n verpleegster van Kakamas. Sy vertel vir Haidee haar lewensverhaal. En ja, haar van is regtig Brekfis, soms tot groot vermaak van ander. Katriena het op 60 besef dat sy nogal 'n slag met skryfwerk het.
PEN Afrikaans stem saam met Uys. Ons ondersteun ook ten volle die standpunte en kommentaar van PEN South Africa wat voor die 31 Januarie-sperdatum ingedien is. Ons raai ons lede ten sterkste aan om PEN South Africa se kommentaar hier te lees en ingelig te bly oor 'n wetsontwerp wat ernstige gevare vir skrywers, joernaliste en alle satirici inhou.
'n Wet wat uitdrukkingsvryheid op onverantwoordelike en ondemokratiese wyse in Suid-Afrika kan smoor, moet ferm, hard en duidelik deur die burgerlike samelewing teengestaan word.
'n Oorsig van Afrikaanse resensies en boekbesprekings in Februarie
PEN Afrikaans het vanjaar begin met 'n nuwe inisiatief – om maandeliks 'n oorsig van al die digitaal beskikbare resensies en boekbesprekings van die voorafgaande maand te verskaf. Ons eerste oorsig vir Januarie is entoesiasties ontvang en ons sê dankie vir die ondersteuning en aanmoediging wat ons van lesers en ons lede gekry het.
Ten slotte is dit altyd 'n plesier om die lys van nuwe Afrikaanse publikasies te deel. Baie geluk aan al ons lede wat nuwe boeke op die rak het. Die publikasielyste vir Maart kan hier afgelaai word.